Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Pöytäkirja N:o 2 Tsekin terästeollisuuden rakenneuudistuksesta



Virallinen lehti nro L 236 , 23/09/2003 s. 0934 - 0939



Pöytäkirja N:o 2 Tšekin terästeollisuuden rakenneuudistuksesta 1. Sen estämättä, mitä EY:n perustamissopimuksen 87 ja 88 artiklassa määrätään, Tšekin tasavallan Tšekin terästeollisuuden tiettyjen osien rakenneuudistukseen vuosina 1997-2003 myöntämää valtion tukea pidetään yhteismarkkinoille soveltuvana edellyttäen, että: - Euroopan yhteisöjen ja niiden jäsenvaltioiden sekä Tšekin tasavallan välisestä assosioinnista tehdyn Eurooppa-sopimuksen [1] Euroopan hiili- ja teräsyhteisön (EHTY) perustamissopimuksen soveltamisalaan kuuluvista tuotteista tehdyssä pöytäkirjassa N:o 2 olevan 8 artiklan 4 kohdassa vahvistettua määräaikaa on pidennetty liittymispäivään saakka, - rakenneuudistussuunnitelmassa vahvistettuja ehtoja, joiden perusteella edellä mainitun pöytäkirjan voimassaoloa pidennettiin, noudatetaan vuosien 2002-2006 ajan, - tässä pöytäkirjassa esitetyt edellytykset täyttyvät, ja - Tšekin terästeollisuudelle ei makseta rakenneuudistukseen tarkoitettua valtion tukea liittymispäivän jälkeen. 2. Liitteessä 1 lueteltujen yhtiöiden yksittäisissä liiketoimintasuunnitelmissa esitetty ja tässä pöytäkirjassa esitettyjen edellytyksien mukainen Tšekin teräsalan rakenneuudistus saatetaan päätökseen viimeistään 31 päivänä joulukuuta 2006, jäljempänä "rakenneuudistuskauden loppu". 3. 3. Ainoastaan liitteessä 1 luetelluille yhtiöille, jäljempänä "tukea saavat yhtiöt", voidaan myöntää valtion tukea Tšekin teräsalan rakenneuudistusohjelman puitteissa. 4. Tukea saava yhtiö ei saa: a) siirtää edelleen sille myönnettyä valtion tukea, jos kyseinen yhtiö sulautetaan johonkin liitteeseen 1 sisältymättömään yhtiöön; b) ottaa haltuunsa sellaisten liitteeseen 1 sisältymättömien yhtiöiden varoja, jotka asetetaan konkurssiin 31 päivänä joulukuuta 2006 päättyvänä ajanjaksona. 5. Tukea saavien yhtiöiden mahdollisessa myöhemmässä yksityistämisessä on noudatettava tässä pöytäkirjassa määritettyjä elinkelpoisuutta, valtion tukea ja kapasiteetin vähentämistä koskevia edellytyksiä ja periaatteita. 6. Tukea saaville yhtiöille myönnettävän rakenneuudistustuen kokonaismäärä määritetään hyväksytyssä Tšekin terästeollisuuden rakenneuudistussuunnitelmassa ja yksittäisissä neuvoston hyväksymissä liiketoimintasuunnitelmissa määrättyjen perusteiden nojalla. Ajanjaksona 1997-2003 maksettava tuki saa kuitenkin olla korkeintaan 14147425201 CZK:aa. Tästä kokonaismäärästä Nová Huť saa enintään 5700075201 CZK:aa, Vítkovice Steel enintään 8155350000 CZK:aa ja Válcovny Plechu Frýdek Místek enintään 292000000 CZK:aa riippuen hyväksytyssä rakenneuudistussuunnitelmassa vahvistetuista vaatimuksista. Tuki myönnetään vain yhden kerran. Tšekin tasavalta ei saa myöntää muuta valtion tukea Tšekin terästeollisuuden rakenneuudistukseen. 7. Tšekin tasavalta vähentää valmiita tuotteita koskevaa nettokapasiteettia 590000 tonnilla ajanjaksolla 1997-2006. Kapasiteetin vähentämisen ainoana mittausperusteena käytetään tuotantolaitosten pysyvää sulkemista hävittämällä ne fyysisesti niin, ettei niitä voida enää ottaa uudelleen käyttöön. Teräsyhtiön asettamista konkurssiin ei katsota kapasiteetin vähentämiseksi. Edellä esitetty nettokapasiteetin vähentäminen yhdessä rakenneuudistusohjelmissa tarpeellisiksi katsottujen muiden kapasiteetin vähennysten kanssa saatetaan päätökseen liitteessä 2 olevan aikataulun mukaisesti. 8. Tšekin tasavalta poistaa kaupan esteet hiilimarkkinoilta yhteisön säännöstön mukaisesti liittymiseen mennessä, mikä mahdollistaa Tšekin teräsyhtiöille hiilen saannin kansainvälisten markkinoiden hinnoin. 9. Tukea saavan Nová Huť -yhtiön liiketoimintasuunnitelma on pantava täytäntöön. Erityisesti: a) Vysoké Pece Ostravan tehdas liitetään Nová Huťin organisaatioon hankkimalla siihen täysi omistusoikeus. Tälle sulautumiselle asetetaan tavoitepäivämäärä ja nimetään sen täytäntöönpanosta vastaava taho; b) rakenneuudistuspyrkimyksissä keskitytään seuraaviin seikkoihin: - Nová Huť ia kehitetään tuotantokeskeisestä markkinointikeskeiseksi ja sen liikkeenjohtoa tehostetaan, mukaan lukien avoimuuden parantaminen kulujen osalta, - Nová Huť tarkistaa tuotevalikoimaansa ja siirtyy korkeamman lisä-arvon markkinalohkoille, - Nová Huť tekee tarvittavat investoinnit valmiiden tuotteiden laadun parantamiseksi lyhyellä aikavälillä; c) työvoiman rakenneuudistus pannaan täytäntöön; EU:n terästeollisuuden tuotantoryhmien tuottavuuden tasoja vastaaviin tuottavuuden tasoihin on päästävä 31 päivään joulukuuta 2006 mennessä asianomaisten tukea saavien yhtiöiden konsolidoitujen lukujen perusteella; d) liittymisajankohtaan mennessä saavutetaan ympäristönsuojelua koskevan asianomaisen yhteisön säännöstön mukainen tila, mukaan lukien liiketoimintasuunnitelmassa selvitetyt tarvittavat investoinnit. Liiketoimintasuunnitelman mukaisesti tehdään myös tarvittavat tulevat pilaantumisen yhtenäistettyyn ehkäisemiseen ja vähentämiseen liittyvät investoinnit, jotta varmistetaan ympäristön pilaantumisen ehkäisemisen ja vähentämisen yhtenäistämiseksi annetun direktiivin 96/61/EY [2] noudattaminen 1 päivään marraskuuta 2007 mennessä. 10. Tukea saavan Vítkovice Steel -yhtiön liiketoimintasuunnitelma pannaan täytäntöön. Erityisesti: a) Duon tehtaat suljetaan pysyvästi viimeistään 31 päivänä joulukuuta 2006. Jos strateginen investoija ostaa yhtiön, ostosopimuksen ehtona on oltava tämä sulkeminen kyseiseen päivämäärään mennessä; b) rakenneuudistuspyrkimyksissä keskitytään seuraaviin seikkoihin: - suoramyynnin lisääminen ja suuremman huomion keskittäminen kustannusten vähentämiseen, jotka ovat olennaisia seikkoja liikkeenjohdon tehostamiseksi, - mukautuminen kysyntään markkinoilla ja siirtyminen korkeamman lisä-arvon tuotteisiin, - vuodelle 2004 suunnitellun sekundäärisen teräksenvalmistusprosessiin investoinnin aikaistaminen vuonna 2003 toteutettavaksi, jotta yhtiö voisi kilpailla pikemminkin laadulla kuin hinnoilla; c) liittymisajankohtaan mennessä saavutetaan ympäristönsuojelua koskevan asianomaisen yhteisön säännöstön mukainen tila, mukaan lukien liiketoimintasuunnitelmassa selvitetyt tarvittavat investoinnit, joihin sisältyvät tarvittavat tulevat pilaantumisen ehkäisemisen ja vähentämisen yhtenäistämiseen liittyvät investoinnit. 11. Tukea saavan Válcovny Plechu Frýdek Místek (VPFM) -yhtiön liiketoimintasuunnitelma pannaan täytäntöön. Erityisesti: a) kuumavalssaustehtaat 1 ja 2 suljetaan pysyvästi vuoden 2004 loppuun mennessä; b) rakenneuudistuspyrkimyksissä keskitytään seuraaviin seikkoihin: - tehdään tarvittavat investoinnit valmiiden tuotteiden laadun parantamiseksi lyhyellä aikavälillä, - annetaan etusija keskeisiksi todettujen tulosta parantavien toimien täytäntöönpanolle (mukaan lukien työvoiman rakenneuudistus, kustannusten vähentäminen, tehokkuuden parantaminen ja jakelun uudistaminen). 12. Yleisten rakenneuudistussuunnitelmien ja yksittäisiin suunnitelmiin myöhemmin tehtävien muutosten on oltava komission ja tarvittaessa neuvoston hyväksymiä. 13. Rakenneuudistuksen toteuttaminen tapahtuu täysin avoimesti ja terveiden markkinatalousperiaatteiden mukaisesti. 14. Komissio ja neuvosto seuraavat tiiviisti rakenneuudistuksen toteuttamista ja tässä pöytäkirjassa mainittujen, elinkelpoisuutta, valtion tukea ja kapasiteetin vähentämistä ennen liittymistä ja sen jälkeen koskevien edellytysten täyttymistä rakenneuudistuskauden loppuun 15-18 kohdan mukaisesti. Tätä varten komissio antaa neuvostolle kertomuksen. 15. Komissio ja neuvosto seuraavat liitteessä 3 esitettyjä rakenneuudistuksen vertailutasoja. 16. Seurantaan kuuluu vuosina 2003, 2004, 2005 ja 2006 suoritettava riippumaton arviointi. Komission elinkelpoisuustesti on tärkeä osa varmistettaessa, että elinkelpoisuus saavutetaan. 17. Tšekin tasavalta toimii täysimääräisesti yhteistyössä kaikissa seurantaan liittyvissä järjestelyissä. Erityisesti: - Tšekin tasavalta antaa komissiolle tukea saavien yhtiöiden rakenneuudistusta koskevan puolivuotisselvityksen viimeistään kunkin vuoden 15 päivänä maaliskuuta ja 15 päivänä syyskuuta rakenneuudistuskauden loppuun saakka, - ensimmäinen selvitys annetaan komissiolle 15 päivään maaliskuuta 2003 mennessä ja viimeinen selvitys 15 päivään maaliskuuta 2007 mennessä, jollei komissio toisin päätä, - selvityksiin sisältyvät kaikki tarvittavat tiedot rakenneuudistusprosessin sekä kapasiteetin vähentämisen ja käytön seuraamiseksi ja niissä on oltava riittävät rahoitustiedot, jotta voidaan arvioida, ovatko tässä pöytäkirjassa esitetyt edellytykset ja vaatimukset täyttyneet. Selvityksissä on oltava ainakin liitteessä 4 tarkoitetut tiedot. Komissio varaa itselleen oikeuden muuttaa liitettä 4 seurantaprosessin aikana saamiensa kokemusten pohjalta. Liitteessä 1 lueteltujen yhtiöiden yksittäisten liiketoimintakertomusten lisäksi on esitettävä selvitys myös Tšekin teräsalan yleistilanteesta, mukaan lukien viimeaikainen makrotaloudellinen kehitys, - Tšekin tasavalta velvoittaa tukea saavat yhtiöt antamaan kaikki asiaankuuluvat tiedot, joita voidaan muissa olosuhteissa pitää luottamuksellisina. Esittäessään kertomuksensa neuvostolle komissio varmistaa, ettei yhtiökohtaisia luottamuksellisia tietoja ilmaista. 18. Komissio voi milloin tahansa päättää valtuuttaa riippumattoman asiantuntijan arvioimaan seurannan tulokset, tekemään tarvittavat tutkimukset ja antamaan selvityksen komissiolle ja neuvostolle. 19. Jos komissio toteaa 16 kohdassa tarkoitettujen selvitysten perusteella, että niistä rahoitustiedoista, joista elinkelpoisuusarviointi on tehty, on esiintynyt merkittäviä poikkeamia, se voi velvoittaa Tšekin tasavallan toteuttamaan aiheelliset toimenpiteet kyseessä olevien tukea saavien yhtiöiden rakenneuudistustoimenpiteiden tehostamiseksi. 20. Jos seurannassa osoittautuu, että: a) tässä pöytäkirjassa esitetyt siirtymäjärjestelyjä koskevat edellytykset eivät ole täyttyneet, tai että b) sitoumukset, jotka on vahvistettu pidennettäessä ajanjaksoa, jonka aikana Tšekin tasavalta voi poikkeuksellisesti myöntää valtion tukea terästeollisuutensa rakenneuudistukseen Eurooppa-sopimuksen [3] mukaisesti, eivät ole täyttyneet, tai että c) Tšekin tasavalta on myöntänyt rakenneuudistuskautena ylimääräistä soveltumatonta valtion tukea terästeollisuudelle ja erityisesti tukea saaville yhtiöille, tässä pöytäkirjassa esitetyillä siirtymäjärjestelyillä ei ole vaikutusta. Komissio toteuttaa aiheelliset toimet, joilla vaaditaan asianomaisia yhtiöitä maksamaan takaisin tuet, jotka on myönnetty tässä pöytäkirjassa vahvistettuja edellytyksiä rikkoen. [1] EYVL L 360, 31.12.1994, s. 2. [2] EYVL L 257, 10.10.1996, s. 26. [3] EYVL L 360, 31.12.1994, s. 2. -------------------------------------------------- LIITE 1 YHTIÖT, JOTKA SAAVAT VALTION TUKEA PUOLAN TERÄSALAN RAKENNEUUDISTUSOHJELMAN PUITTEISSA NOVÁ HUŤ, a. s. Vratimovská 689 707 02 Ostrava-Kunčice Tšekin tasavalta VÍTKOVICE STEEL, a. s. Ruská 2887/101 706 02 Ostrava - Vítkovice Tšekin tasavalta VÁLCOVNY PLECHU, a. s. Křižíkova 1377 Frýdek - Místek Tšekin tasavalta -------------------------------------------------- LIITE 2 KAPASITEETIN MUUTOKSIA (VÄHENNYKSIÄ JA LISÄYKSIÄ) KOSKEVA AIKATAULU [1] Yhtiö | Laitos | Kapasiteetin muutos (tonnia/vuosi) | Tuotannon muutos, pvm | Pysyvä sulkeminen, pvm | Poldi Hütte | Valssaamot V1-V8 | −120000 | 1.8.1999 | 31.5.2000 | VPFM | Kuumavalssaamot 1 ja 2 | −70000 | 31.12.2004 | 31.12.2005 | Vítkovice Steel | Parivalssaamo | −130000 | 30.6.2006 | 31.12.2006 | Nová Huť | Karkeavalssaamo – HCC | −600000 | 31.8.2006 | 31.12.2006 | Nová Huť | Muototankovalssaamo | +330000 | 1.1.2007 | — | | Nettokapasiteetin muutos | −590000 | | | [1] Kapasiteetin vähennysten olisi oltava pysyviä komission päätöksessä N:o 3010/91/EHTY (EYVL L 286, 16.10.1991, s. 20) määritellyn mukaisesti. -------------------------------------------------- LIITE 3 RAKENNEUUDISTUKSEN VERTAILUTASOT JA SEURANTA 1. Elinkelpoisuus Komission soveltamat erityiset kirjanpitosäännöt huomioon ottaen kunkin tukea saavan yhtiön on saavutettava vuotuisen liiketoiminnan bruttotuoton tietty vähimmäistaso (10 prosenttia integroimattomien teräsyritysten ja 13,5 prosenttia integroitujen terästehtaiden osalta) sekä saatava omalle pääomalle tuotto, joka on vähintään 1,5 % liikevaihdosta, 31 päivään joulukuuta 2006 mennessä. Tämä tarkistetaan vuosina 2003-2006 vuosittain toteutettavassa riippumattomassa arvioinnissa, josta määrätään pöytäkirjan 16 kohdassa. 2. Tuottavuus EU:n terästeollisuuteen verrattavissa oleva kokonaistuottavuuden taso, joka perustuu konsolidoituihin kustannus- ja työvoimalukuihin sekä välittömiin työvoimalukuihin, on saavutettava asteittain 31 päivään joulukuuta 2006 mennessä. Tämä tarkistetaan vuosina 2003-2006 vuosittain toteutettavassa riippumattomassa arvioinnissa, josta määrätään pöytäkirjan 16 kohdassa. 3. Kustannusten vähentäminen Kustannusten vähentämiseen on kiinnitettävä erityistä huomiota eräänä elinkelpoisuuden keskeisenä osatekijänä. Kustannusten vähentäminen on toteutettava täysimääräisesti tukea saavien yhtiöiden liiketoimintasuunnitelmien mukaisesti. -------------------------------------------------- LIITE 4 OHJEELLINEN LUETTELO TIETOJA KOSKEVISTA VAATIMUKSISTA 1. Tuotanto ja vaikutukset markkinoihin - raakateräksen, puolivalmiiden ja valmiiden tuotteiden kuukausittainen tuotanto luokittain sekä tuotevalikoimien mukaan, - myydyt tuotteet, mukaan lukien määrät, hinnat ja markkinat; erittely tuotevalikoimien mukaan. 2. Investoinnit - yksityiskohtaiset tiedot toteutetuista investoinneista, - loppuun saattamisen päivämäärä, - investointien kustannukset, rahoituslähteet ja mahdollisen asiaan liittyvän tuen määrä, - mahdollinen tuen maksamisen päivämäärä. 3. Työvoiman vähentäminen - työpaikkojen menetysten lukumäärä ja ajankohta, - työllisyyden kehittyminen tukea saavissa yhtiöissä (suora ja epäsuora työllisyys eroteltuina toisistaan) 4. Kapasiteetti (Tšekin tasavallan koko teräsalan osalta) - lopetettavan kapasiteetin MPP:nä (MPP on suurin mahdollinen vuosituotanto, joka voidaan saavuttaa tavanomaisissa toimintaolosuhteissa) ilmaistun tuotannon päättymisen päivämäärä tai suunniteltu päivämäärä, ja kuvaus kyseisestä kapasiteetista, - kyseessä olevan laitoksen purkamisen, sellaisena kuin se on määriteltynä tiedoista, joita teräsyritysten on toimitettava investoinneistaan tehdyssä komission päätöksessä N:o 3010/91/EHTY [1], päivämäärä (tai suunniteltu päivämäärä) ja yksityiskohtaiset tiedot kyseisestä purkamisesta, - uuden kapasiteetin käyttöönottopäivämäärä (tai suunniteltu päivämäärä) ja kuvaus kyseisestä kapasiteetista, - raakateräksen ja valmiiden tuotteiden kokonaiskapasiteetin kehittyminen Tšekin tasavallassa luokittain. 5. Kustannukset - kustannusten erittely ja niiden historiallinen ja tuleva kehitys erityisesti työvoimakustannussäästöjen, energiankulutuksen, raaka-ainekustannussäästöjen, liitännäistekijöiden ja ulkopuolisten palvelujen vähentämisen osalta. 6. Taloudellinen suorituskyky - valittujen keskeisten rahoituksen tunnuslukujen kehittyminen sen varmistamiseksi, että elinkelpoisuuteen pyrittäessä edistytään (rahoitustulos ja rahoituksen tunnusluvut on esitettävä muodossa, joka mahdollistaa vertailun yhtiön rahoituksen rakenneuudistusta koskevan suunnitelman kanssa ja niihin on sisällyttävä komission elinkelpoisuustesti), - rahoituskustannusten taso, - myönnetyn tuen yksityiskohdat ja ajankohta, - jo myönnetyn tuen maksamista koskevat yksityiskohdat ja maksamisen ajankohta, - mahdollisten uusien lainojen ehdot (lähteestä riippumatta). 7. Yksityistäminen - myyntihinta ja olemassa olevien vastuiden käsittely, - myyntivoiton käyttö, - myyntipäivämäärä, - yhtiön taloudellinen tilanne myyntiajankohtana, - yhtiön/varojen arvo myyntiajankohtana ja arvonmäärityksessä käytetty menetelmä. 8. Sellaisen uuden yhtiön tai sellaisten uusien tehtaiden perustaminen, joihin liittyy kapasiteetin lisääminen - kukin yksityisen ja julkisen sektorin osallistuja, - rahoituslähteet uuden yhtiön tai uusien tehtaiden perustamiseksi, - yksityisten ja julkisten sidosryhmien osallistumisen ehdot ja edellytykset, - uuden yhtiön hallintorakenne. [1] EYVL L 286, 16.10.1991, s. 20. --------------------------------------------------